गुवाहाटी,जुन 27: रोनिखाथा पुलिस थानानि सिङाव थानाय बुरिजार गामियाव सा ब्रै NDFB(S) थानायनि सुबुरुन मोन्नाय बादियै 26 जुन आव चिरां पुलिसआ बुरिजार गामिनि साखाथि फाखाथि नागिरनायाव आमगुरि थानानि खासिबारि गामिआव NDFB(S) नि हान्जाया पुलिसफोरनि फारसे लांदांआव गावग्लुंहरो आरो पुलिसफोराबो जिउ रैखाथिनि थाखाय NDFB(S) नि फारसे गावहरो होन्ना पुलिसआ फोरमायो। गावज्लायनाया दसे सम सोलिबाय थादोंमोन। गावज्लायनाय जोबनाय लोगो लोगो पुलिसफोरा जायगाफोरखौ नायग्लांना गासै मोनब्रै बेक मोनो आरो मोननै बेक आव थरनै HE 36 बेरप्रुग्रा बेसाद मोनो होन्नानै पुलिसनि सुलुंनिफ्राय मिथिहोयो। दासान्दि नागिरनाया सोलिगासिनो दं होन्ना बिथांमोनहा बुङो।